

**РАХЫМБЕРЛИНА Гульназ Сартаевна,**

**Керімағаш-Арасан ауылындағы орта мектебінің педагог-психологы.**

**Жетісу облысы, Панфилов ауданы**

**«БАЛАЛАРДЫ ҚАТЫГЕЗІДІК ПЕН ЗОРЛЫҚ-ЗОМБЫЛЫҚТАН БІРГЕ ҚОРҒАЙЫҚ»**

**АТА-АНАЛАРМЕН ТРЕНИНГ-ЖАТТЫҒУ**

**Мақсаты:** Бала тәрбиесінде ата-ананың алатын орнының ерекше екенін түсіндіру;

Ата-ана рухани адамгершілік қасиеттерін бала бойына сіңіріп қорғауда қызығушылықтарын дамыту;

Баламен дұрыс тіл табысуға, баламен қысым түсірмей, зорлық-зомбылықсыз қарым-қатынас орнатуға бағыт беру.

**Көрнекілігі:** Ұлағатты сөздер: «Таяқтау оңай, тәрбиелеу қиын», «Балақан өсіру — Балапан ұшыру емес», «Бала нені білсе жастан, ұядан — өле өлгенше соны таныр қиядан», кестелер, шаңырақ,түрлі-түсті бояулар, жағдаяттар, слайд, бейнероликтер т.б.

**Қайырлы күн, құрметті ата-аналар, ұстаздар және қонақтар!**

**Әкеден артық арман жоқ,**

**Әкеден артық қорған жоқ,**

**Әкеден артық дана жоқ,**

**Әкеден артық пана жоқ**.-дей отырып, «Зорлық-зомбылыққа қарсымыз» атты тренинг жаттығу хош келдіңіздер! Бүгінгі тренинг жаттығуымыз ерекше, себебі әкелер қатысыды, әкелер туралы ой қозғалады.

Көңіл-күй көтеру мақсатында ата-аналармен додокаэдр әдісімен жұмыс жүргіземіз.

Енді тренинг жаттығуымызды бастамас бұрын барлығымыз ортаға әкелеріміз бен балалаларын ортаға шақырамыз. Балалар мына тұрған шеңбер неге ұқсайды. Сол кезде оқушылар шаңырақ деп жауап береді. Ия балалар шаңырақ ненің символын білдіреді. Жанұяның және отбасының деп жауап береді. Міне, сіздермен біз үлкен киіз үйді құрдық. Осы киіз үй сияқты әр үйдің қабырғалары мықты болып, шаңырағы биік болсын дегім келеді.

Олай болса, бала тәрбиесіне байланысты «Зорлық-зомбылыққа қарсымыз» атты тренинг-жаттығуымызды бастауға рұқсат етіңіздер.

**Слайд арқылы ой қозғау**. Балаларға жасалатын зорлық-зомбылық түрлері:

1. Дене зорлық-зомбылығы – баланың физикалық, психологиялық денсаулығына кері әсер ететін, дамуының артта қалуына алып келетін, баланың денесіне қасақана жарақат салу әрекеті (ұрып-соғу, байлап тастау, еркіндігін шектеу, заттарын алып қою).

2. Психологиялық (эмоционалды ) зорлық-зомбылық – балаларға ата-анасы немесе басқа үлкендер жағынан психикасына үнемі әсер ету, өзінен алыстату нәтижесінде баланың эмоционалды өсуіне, мінез-құлқы және әлеуметтенуіне кедергі келтіру. 3. Экономикалық зорлық-зомбылық – баланың өмір сүруіне қажетті баспана, киім-кешек, азық-түлікпен қамтамасыз етпеу, емделуіне жағдай жасамау. Балаларды қараусыз қалдыру.

**Материал: Аяқталмаған сөйлемдер жиынтығы**.

Нұсқау: Алдарыңызға топтамалар жиынтығы ұсынылған. Әрқайсыңыз кезекпен шығып аяқталмаған сөйлемдерді оқып, соған жылдам жауап бересіздер. Жауап шынайы болуы қажет.

• Аяқталмаған сөйлемдер топтамасы:

• Шынымды айтсам, мен баламның зорлық-зомбылыққа тап болғанын білгенде ...

• Шынымды айтсам, менің балам зиянды әрекетке барса (шылым, ішімдік т.б.) ...

• Шынымды айтсам, менің ( ұл, қыз) түнгі кезде (9-12:00) көшеде жүргенін көргенде не естігенде ...

• Шынымды айтсам, егер де менің қызымның жаманат хабарын естігенде...

• Шынымды айтсам, мен баламның «өз-өзіме» қол жұмсаймын дегенін естігенде ...

**Топпен жұмыс**

(ата-аналар, оқушылар)

**Ата-аналар тобына:** Отбасында балалар мен ата-аналар жанжалдың себептерін анықтау

**Оқушылар тобына:** Бала мен ата-ана арасында жанжалды болдырмау үшін не істеу керек?

**Жұппен жұмысы (5 қалпақ әдісі)**

1 (Ақ қалпақ) – Зорлық зомбылықтың фактілерін айтады.

2. Қызыл қалпақ – Зорлық-зомбылыққа бой алған жанның эмоциялары қандай?

3. Жасыл қалпақ – Отбасыда зорлық-зомбылықты болдырмау үшін не істеу керек? Жаңа идея ұсынады.

**4. Қара қалпақ –** Зорлық-зомбылықтың жағымсыз жақтарын айту.

5. Сары қалпақ – барлықтарының жауаптарын тыңдап, қорытынды сөз айту.

«**Бірге сурет саламыз»** жаттығуы

Құрметті ата-аналар, оқушылар қазір біз сіздермен жұппен жұмыс жасаймыз. Ол үшін сіздерге А4 парағы, түрлі-түсті қарандаш керек. Суреттің тақырыбы «Менің үйім», «Жүрекше» деп аталады. Ерекшелігі, сіздер бір-бірлеріңізбен сөйлеспей, ақылдаспай, тапсырма орындалуы керек, яғни, үнсіздікте тақырыпқа сай сурет саламыз. Жұмысты қорғаймыз.

**Жағдаяттарды шешу**

**Мақсаты**: Кез келген қиын жағдайдан шығуға үйрету, балаларының құқығының сақталуына, балаларына дұрыс көңіл бөлуге баулу

**1-жағдаят**. Он жасар баласының бөлмесін жинап жүрген шешесі баласының бір қатар заттарын қажетсіз деп лақтырып жіберді. Баласы сабақтан келген соң, бұл жағдайды көріп шешесіне қатты ренжіді. Шешесінің ойынша баласының мұндай реніш білдіруге қақысы жоқ. Себебі осы үйді реттестіретін, қалыпқа келтіретін жалғыз адам шешесі болғандықтан, қалай жинайды, солай болуы тиіс. Сұрақ: Шешесінің іс әрекеті дұрыс деп ойлайсыз ба? Қандай қателік бар? Баланың қандай құқығы бұзылды?

2-жағдаят. Баласының күнделігінде үнемі оның мектепте жанжал шығарғандығы туралы ескерту жазулы тұрады. Осы үшін балаға ата-ана тарапынан жазалау мақсатында әркез күш қолданған. Сұрақ: Баланың мектепте үнемі жанжал шығаруы неліктен? Осы жағдайда ата-ана не істеу керек?

**3-жағдаят**. Бала өте қатал отбасында тәрбиеленеді. Оған ата-анасы ешқашан ойыншық сатып алып бермеді, тәтті әперіп еркелетпеді, концерт, кино, спектакльге де барып көрмеді. Ата-анасының айтқанымен жүрді, дегеніне көнді, тек бұйрықты жүзеге асырушы, орындаушы қалыпта ғана өсті. Бала ата-анасының барлық айтқандарын екі етпей, бұлжытпай орындаса да олардан бір ауыз жылы сөз естімеді. Сұрақ: Мұндай отбасы туралы не айтар едіңіз? Сіз балаңыздың осындай болып өсуін қалайсыз ба?

**4-жағдаят**. Соңғы кезде Сымбаттың тәрбиесіне байланысты отбасында екі түрлі көзқарас туындап отыр. Әкесі Сымбатты шығыс жекпе-жегінің үйірмесіне жазамын, кейін өзін өзі қорғап үйренеді десе, анасы баласының ол үйірмеге баруына мүлдем қарсы. Оның ойынша, бұл қыз бала айналысатын іс емес. Сымбат не істерін білмей әуре. Үйірмеге қатысқысы келеді, бірақ анасының көңілін де қалдырғысы келмейді. Сұрақ: Мұндай жағдайда ата-ана не істеу керек? Сіз кімнің көз қарасын жақтайсыз? Әкесінің бе? Әлде шешесінің бе?

**5-жағдаят.** Он екі жасар Әсемге қонаққа келген Айгүл апасы жақсы кітап пен үлкен шоколад конфетін алып келіп берді. Әсем анасының үйреткеніндей рахметін айтып, ризашылығын білдірді де апасына «Менде мұндай кітап бар, ал шоколадты мен жемеймін» деп жауап қайтарды. Сұрақ: Мұндай жағдайда сіз балаңызға не айтар едіңіз? Балаңызды сыйлықты қалай қабылда деп үйретесіз?

**«Әкелерге өсиет» жадынымасы.**

1.Баланы кемсітпеңіз.

2.Әдепке үйрете адамсынбаңыз

3.Барлық жағынан оған беделді болыңыз.

4.Баланы әрқашан мұқият тыңдаңыз.

5.Онымен араласуда оның бойында жағымсыздық пен жек көрушілікті тудыратын сөздерден аулақ болыңыз.

6.Уәделерді қорқытумен алмаңыз.

7.Бетінен қақпаңыз.

8.Балаға тұлға ретінде қараңыз

9.Қатал және мейірімді бола біліңіз, себебі, «Әкенің қаталдығы – тамаша дәрі: онда ащыдан гөрі тәттісі көбірек»

**Қорытынды.**
«Мен зорлық-зомбылыққа қарсымын» тақырыбындағы тренингті былай қорытындылағым келеді. Немістің ұлы ақыны В.Гете серуенге шығарда қалтасына түрлі гүлдердің тұқымын салып шығып, шалғындардан, орманнан өткенде, тауға шыққанда гүл тұқымдарын сеуіп жүруді жаны сүйген. Оның жүрген жерлері мезгілі келгенде керемет гүлдер өсіп шығатын.
Гете сепкен гүл ме, әлде табиғи жолмен өздері көктеді ме, оны білу міндетті емес. Дегенмен сұлулық әлемі, әсемдік әлемі байыды. Сол сияқты дүниеде зорлық-зомбылық болмаса адам өмірі, адамзат дүниесі сұлу да әсем болар еді. Тренингке қатысушылармен кері байланыс жүргізіліп, ой-пікірлері тыңдалады.

